En 21-årig svensk matros er blevet erklæret død efter en ulykke på fragtfærgen Stena Saga.

Kort før kl. 9 er der sket en arbejdsulykke i Frederikshavn. Ulykken skete, da en 10 tons tung lift skulle køres ombord på Stena Saga. Her bliver en 21-årig svensk matros overset, og bliver ramt af liftens ene gummidæk. Han blev kort efter erklæret død. Skibet er nu tilbageholdt, indtil Arbejdstilsynet har fastlagt omstændighederne nærmere.